Narodna skupština
20180314

Dobar dan kolega Aleksiću, lepo što ste nas posetili. Odmah da vam odgovorim, ministar je imao pravo na repliku na osnovu izlaganja kolege Đurišića, tako da nije napravljena povreda Poslovnika i ne možete da na osnovu povrede Poslovnika držite političke govore. Što se toliko uzbuđujete? Svi smo bili svedoci ovde da je gospodin Janković obećavao da neće da se bavi politikom i da neće da se kandiduje i da je sebe postavio iznad tužioca i sudske vlasti. Što vam to toliko smeta? Što je promašio da Zaštitnik građana može samo da se bavi upravnim postupkom koji ostvaruje građanin pred državnim organima, a ne sudskim i tužilačkim? Ali, to je neka druga priča. Na član 10. amandman, u istovetnom tekstu, podneli su narodni poslanici Branka Stamenković i zajedno narodni poslanici poslaničke grupe Dveri. Da li neko želi reč? Reč ima ministar Nebojša Stefanović. Izvolite.